8. ΝΟΜΟΣ 1416 της 10 Απρ./12 Μαΐου 1918 Περί επιτηρήσεως των αλυκών Άρθρ.1.-Εις εκάστην καλλιεργουμένην αλυκήν δύναται να διορισθή εις επιτηρητής καλλιεργείας κατόπιν γνωμοδοτήσεως του διοικητικού συμβουλίου του υπουργείου της Εθνικής Οικονομίας περί της ανάγκης του διορισμού. Οι επιτηρηταί καλλιεργείας των αλυκών είναι δύο τάξεων, και οι μεν πρώτης τάξεως έχουσι βαθμόν και μισθόν υπουργικού γραμματέως α΄ τάξεως, οι δε δευτέρας υπουργικού γραμματέως β΄ τάξεως. Οι κατά την ισχύν του παρόντος νόμου υπηρετούντες με βαθμόν υπουργικού γραφέως α΄ παραμένουσι με τον μισθόν και βαθμόν ον έχουσι, προάγονται δε εις τον βαθμόν και μισθόν υπουργικού γραμματέως β΄ τάξεως μετά διετή τουλάχιστον εν τω βαθμώ των υπηρεσίαν, μετά γνωμοδότησιν του διοικητικού συμβουλίου του υπουργείου της Εθνικής Οικονομίας. Οι επιτηρηταί β΄ τάξεως διορίζονται κατόπιν διαγωνισμού εκ των εχόντων απολυτήριον γυμνασίου ή εμπορικής σχολής και επαρκείς ειδικάς γνώσεις, προάγονται δε εις α΄ τάξεως μετά τριετή ευδοκίμον υπηρεσίαν, γνωμοδοτήσει του διοικητικού συμβουλίου του υπουργείου της Εθνικής Οικονομίας. Δύναται να διορισθή απ’ ευθείας επιτηρητής αλυκής πρώτης τάξεως ο έχων δίπλωμα μηχανικού ανεγνωρισμένης σχολής. Οι επιτηρηταί α΄ τάξεως τοποθετούνται κατά προτίμησιν εις τας μεγαλειτέρας αλυκάς. Διορίζονται δύο επιθεωρηταί αλυκών έχοντες βαθμόν και μισθόν τμηματάρχου β΄ τάξεως και δυνάμενοι μετά μίαν τριετίαν να προαχθώσιν εις τον βαθμόν και μισθόν τμηματάρχου α΄ τάξεως. Οι επιθεωρηταί των αλυκών διορίζονται κατόπιν διαγωνισμού εκ των εχόντων δίπλωμα μηχανικού και τριετή τουλάχιστον πρακτικήν εξάσκησιν. Κατά την πρώτην εφαρμογήν του παρόντος νόμου οι επιθεωρηταί των αλυκών δύνανται να διορισθώσι και άνευ διαγωνισμού, εάν έχωσι καταγίνει επί εν τουλάχιστον έτος εις εργασίας αλυκών. Κενουμένης θέσεως τινός επιθεωρητού αλυκών προάγονται εις ταύτην, προτάσει του διοικητικού συμβουλίου, οι εκ των επιτηρητών α΄ τάξεως κεκτημένοι δίπλωμα μηχανικού. Τα καθήκοντα επιθεωρητού των αλυκών δύνανται να ανατεθώσι και εις τους μηχανικούς των μεταλλείων. Οι επιθεωρηταί των αλυκών θεωρούνται ανήκοντες εις την κεντρικήν υπηρεσίαν του υπουργείου της Εθνικής Οικονομίας. Εις τας δι’ αυτεπιστασίας καλλιεργουμένας αλυκάς δύναται να διορισθή, κατόπιν αποφάσεως υπουργού, και εις γραφεύς ως βοηθός του επιτηρητού, με μισθόν 120 δραχμάς μηνιαίως, ο έχων δίπλωμα εμπορικής σχολής ή ενδεικτικόν της 2ας γυμνασιακής τάξως και λογιστικάς γνώσεις. Άρθρ.2.-Προ ενάρξεως της καλλιεργείας των αλυκών ορίζεται δι’ εκάστην τούτων υπό του υπουργού της Εθνικής Οικονομίας, κατόπιν γνωμοτεύσεως του συμβουλίου των μεταλλείων, το ποσόν της προσδοκωμένης παραγωγής άλατος δια το αρχόμενον έτος, παρέχεται δε ως αμοιβή εις τον επιτηρητήν ποσοστόν, καθοριζομένων ομοίως δι’ αποφάσεως του συμβουλίου των μεταλλείων, μέχρι τριών δραχμών δι’ εκάστην επί πλέον του ποσού τούτου παραχθησομένην χιλιάδα οκάδων άλατος, χωρίς η αμοιβή αυτή να δύναται να υπερβή τον ετήσιον μισθόν του επιτηρητού. Εν περιπτώσει καθ’ ην η παραχθείσα ποσότης άλατος, παρά τας προσπαθείας του επιτηρητού, ήθελεν υστερήσει της προσδοκωμένης παραγωγής ή ήθελεν υπερβή ταύτην κατά τοσούτον μόνον, ώστε το εις αυτόν χορηγηθησόμενον ποσοστόν να είναι κατώτερον του μισθού εξ μηνών, δύναται να χορηγηθή αυτώ πρόσθετον επίδομα, κανονιζόμενον υπό του αυτού συμβουλίου, εκτιμώντος τα αίτια της τοιαύτης παραγωγής, μη δυναμένης όμως της συμπληρώσεως ταύτης να υπερβή εν συνόλω μετά του επιδόματος το άνω ποσόν των εξ μηνών μισθού. Βλ. ήδη άρθρ. 4 παρ. 3 Α.Ν. 933/1937 (κατωτ. αριθ. 23). Άρθρ.3.-(Προσωρινής ισχύος). Σελ. 307 Αλυκές 13.Η.α.8 Άρθρ.4.-Επιτρέπεται η κατά τας νομίμους διατυπώσεις απαλλοτρίωσις ιδιωτικών κτημάτων δια την επέκτασιν των υπαρχουσών αλυκών ή την κατασκευήν νέων τοιούτων, μετά γνωμοδότησιν περί της ανάγκης ταύτης του συμβουλίου των μεταλλείων. Άρθρ.5.-Πάσαι αι λεπτομέρειαι της εφαρμογής του παρόντος νόμου κανονίζονται δια Β.Δ/των. Πάσα δε διάταξις αντικειμένη εις αυτόν, ισχύοντα από της εις την Εφημερίδα της Κυβερνήσεως δημοσιεύσεώς του, καταργείται. Εις εκτέλεσιν του άνω νόμου εξεδόθη το Π.Δ. 13/14 Απρ. 1927 περί διαγωνισμού προς κατάληψιν θέσεως επιτηρητού Αλυκών β΄ τάξεως.